TUPETULU
TAÑAKU chipapilu chansañu chidi chejima. Tiyilelaku kuchisanji hela talaku hachisanji chanyivwimbimbi. Kudi nsañu jajivulu jawubanji, njita niwubanji wakuchinisha! Toñojokaku hakukala kweyi eyaweni. Hekwawu yikatu hela kufwa kwamuntu yiwakeña kunakuletela chikela cheneni. Wunateli kutiyi neyi chatiyiliyi iyala wamuwahi Yoba wahosheli nindi yena “wazoweli nayihuñu.”—Yoba 10:15, The Holy Bible in the Language of Today.
Dihuli eyaweni neyi:
Bayibolu yahanaña ñakwilu yashikila yanawa malwihu.
“Wakayikombola madilu ejima kumesu awu; hikwakekala nawa cheñi kufwaku; hikwakekala nawa cheñi hela kuneña hela kudila hela kukataku.”—Chimwekeshu 21:4
“Henohu dihu hakakilukayi mukwakubalakata neyi nkayi.”—Isaya 35:6
“Henohu dihu hakatoneshawu mesu awamputamesu.”—Isaya 35:5
“Antu ejima adi mumajamu achanukishu . . . akedikamu.”—Yowanu 5:28, 29, NW
“Mwenimbu hakahosha nindi, Ami nakataku.” —Isaya 33:24
“Hanu hamaseki hakavula kudya kwansaachi.”—Masamu 72:16, NW
Bayi wukaana yuma yinashimunuwu neyi hiyuma yakulumbisha hohuku. Nzambi wakana dehi kuleta yumiyi nawa Bayibolu yalumbulula ochakayiletayi.
Hela chochu Bayibolu yaheteshaña mujinjila jajivulu. Hela chakatataka, Bayibolu yahanaña njila yakudiluñishilamu wumi wawuwahi wamuzañalu. Hulumanaku chantesha kulonda wutoñojoki hansañu yakukala nikwakama kweyi. Kunateli kubombelamu kukala kwamali, yikonkojola yamuchisaka, yikatu kumujimba hela kufwa kwamuntu yiwakeña. Bayibolu yinateli kukukwashaku kuzata nakukala kwamakonu, nawa yinateli kukwinka wukwashu kuhitila mukwakula malwihu adi neyi awa:
Cheneli wunakutaña wunu mukanda chinakumwekesha nawu wunakukeña kwiluka yuma yatañishaña Bayibolu. Wunu mukanda wukukwasha. Ilukaku neyi maparakarafu akweti malwihu adifwana adi heshina defu. Yihita yawantu atiyaña kuwaha kuzatisha njila yamalwihu niñakwilu neyi hiyakuhanjeka nsañu yamuBayibolu nawaYinsahu jaYehova. Tunakuhweleli netu nineyi wukutiya kuwaha. Tambwilaku nkisu yaNzambi hampinji yiwunakudiluñisha muzañalu nichakuhitamu chachiwahi hampinji yiwunadizi chuma chacheni chatañishaña Bayibolu!
MUDI nyikanda 66 yatuña Bayibolu yamukuma. Nyikanda yeniyi ayambula mutupetulu nimavasi kulonda kuyimona chiwahi. Neyi nsona anayiteni muwunu mukanda, dikwila nawu nambala yatachi yidi hanyima yejina yinakumwekesha kapetulu kamukanda wamuBayibolu, nambala yinalondelihu yinakushimuna vasi. Chakutalilahu, kutena kwa “2 Timotewu 3:16” kunakulumbulula nawu mukanda wamuchiyedi kudi Timotewu, kapetulu 3, vasi 16.
Wukwiluka Bayibolu mukunyakashana kuhitila mukutaña nsona yinatanjikiwu muwunu mukanda. Komana kwila wutachika ntanjikilu yakutañaña Bayibolu mpinji yejima nehi? Wunatweshi kumanisha kutaña Bayibolu yejima muchaaka chimu kuhitila mukutaña tupetulu tusatu nakushika kutupetulu tutanu hefuku.
lua_Latn cjk_Latn xho_Latn cjk_Latn cjk_Latn ssw_Latn ewe_Latn lua_Latn zul_Latn nya_Latn cjk_Latn cjk_Latn cjk_Latn cjk_Latn cjk_Latn